Terje Rein Hansen

Terje Rein Hansen (født 18. oktober 1939) er en norsk økonom. Han er professor emeritus ved Norges Handelshøyskole. 

I 1963 avla Terje Hansen siviløkonomeksamen ved Norges Handelshøyskole. Han hadde et kort opphold som regnskapsanalytiker i Bergen privatbank, før han i 1964 ble ansatt som vitenskapelig assistent ved NHH, og i 1965 som stipendiat. I 1965 ble han også tildelt Ford International Fellowship-stipend, og ble tatt opp i doktorgradstudiet ved Yale University. 

Hansen ble tildelt PhD-graden ved Yale i 1968, og ble deretter ansatt som høyskolelektor i samfunnsøkonomi ved Norges Handelshøyskole. Han ble utnevnt av Kongen i statsråd til professor i bedriftsøkonomi. 

Terje Hansen ble tildelt NHHs pris for fremragende lærerinnsats i 2004. Fem år senere, i 2009, ble et av NHHs auditorier omdøpt til Terje Hansens auditorium i forbindelse med Hansens 70-årsdag.

Han ble i 2015 utnevnt til ridder av 1. klasse av St. Olavs orden.

Bibliografi 

 Personlig økonomi 2008, (med Knut Boye, Dag Jørgen Hveem og Bjørn Torgrimsen). Cappelen Akademisk Forlag, ISBN 978-82-02-27533-4 
 Økonomisk styring av foretak, 1996, (med Bjørn Svendsen). Cappelen Akademisk Forlag, ISBN 82-7037-942-5
 Skattereformen, 1992, (med Knut Boye), Bedriftsøkonomens Forlag, ISBN 82-7037-719-8
 Økonomiråd for næringsdrivende, 1989, (med Knut Boye), Bedriftsøkonomens Forlag, ISBN 82-7037-599-3
 Emner i økonomisk styring, 1988, Bedriftsøkonomens Forlag, ISBN 82-7037-509-8

Referanser

Litteratur 

 «Professor Terje Rein Hansen 75 år», artikkel fra Paraplyen 17. oktober 2014

Eksterne lenker  
 Om Terje Rein Hansen, fra nettsidene til Norges handelshøyskole
https://www.nhh.no/contentassets/d2243303cbf44cf286e328ea77ed75d4/terje-rein-hansen-bio.pdf 

Riddere av 1. klasse av St. Olavs Orden
Norske professorer i økonomi
Professorer ved Norges Handelshøyskole
Fødsler i 1939